CELEX: 42021D0323
Language: sk
Date: 2021-02-19 00:00:00
Title: Rozhodnutie zástupcov vlád členských štátov (EÚ) 2021/323 z 19. februára 2021, ktorým sa vymenúvajú štyria sudcovia a jeden generálny advokát Súdneho dvora

24.2.2021   
               
               
                  SK
               
               
                  Úradný vestník Európskej únie
               
               
                  L 64/4
               
            
         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ) 2021/323
         z 19. februára 2021,
         ktorým sa vymenúvajú štyria sudcovia a jeden generálny advokát Súdneho dvora
         ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 19,
         so zreteľom na Zmluvu o fungovaní Európskej únie, a najmä na jej články 253 a 255,
         keďže:
         
                     (1)
                  
                  
                     Funkčné obdobie štrnástich sudcov a šiestich generálnych advokátov Súdneho dvora sa skončí 6. októbra 2021.
                  
               
                     (2)
                  
                  
                     Je potrebné pristúpiť k vymenovaniam na účely obsadenia týchto funkcií na obdobie od 7. októbra 2021 do 6. októbra 2027.
                  
               
                     (3)
                  
                  
                     Pán Miroslav GAVALEC a pani Octavia SPINEANU-MATEI boli po prvýkrát navrhnutí do funkcie sudcov Všeobecného súdu.
                  
               
                     (4)
                  
                  
                     Páni Niilo JÄÄSKINEN a Lars BAY LARSEN boli navrhnutí na opätovné vymenovanie do funkcie sudcu Súdneho dvora.
                  
               
                     (5)
                  
                  
                     Pani Juliane KOKOTT bola navrhnutá na opätovné vymenovanie do funkcie generálnej advokátky Súdneho dvora.
                  
               
                     (6)
                  
                  
                     Výbor stanovený v článku 255 Zmluvy o fungovaní Európskej únie zaujal kladné stanovisko k vhodnosti uvedených kandidátov vykonávať funkcie sudcu a generálneho advokáta Súdneho dvora,
                  
               PRIJALI TOTO ROZHODNUTIE:
         
            Článok 1
            Za sudcov s sudkyňu Súdneho dvora sa na obdobie od 7. októbra 2021 do 6. októbra 2027 vymenúvajú:
            
                        —
                     
                     
                        pán Miroslav GAVALEC,
                     
                  
                        —
                     
                     
                        pani Octavia SPINEANU-MATEI,
                     
                  
                        —
                     
                     
                        pán Niilo JÄÄSKINEN,
                     
                  
                        —
                     
                     
                        pán Lars BAY LARSEN.
                     
                  
         
            Článok 2
            Pani Juliane KOKOTT sa vymenúva za generálnu advokátku Súdneho dvora na obdobie od 7. októbra 2021 do 6. októbra 2027.
         
         
            Článok 3
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 19. februára 2021
            
               
                  Predseda
               
               N. BRITO